b"\n_START_ARTICLE_\nMika Kaurism\xc3\xa4ki\n_START_SECTION_\nBiografi\n_START_PARAGRAPH_\nHan studerte film i M\xc3\xbcnchen, Tyskland (Hochscule f\xc3\xbcr Film und Fernsehen) mellom 1977 og 1981._NEWLINE_Mika og broren Aki viste tidlig en interesse for film, de s\xc3\xa5 2-3 filmer daglig p\xc3\xa5 det finske filmarkivet, og slukte all film de snublet over. De tilba Jean-Luc Godard og andre franske filmskapere, og lot seg tydelig inspirere av den franske nye b\xc3\xb8lgen i sin debutfilm, L\xc3\xb8gneren (Orig\xc2\xa0: Valehtelija). Her spiller Aki hovedrollen, en \xc2\xabproletariansk skribent\xc2\xbb som r\xc3\xb8yker konstant, legger an p\xc3\xa5 jenter i \xc3\xb8st og vest og stjeler uten \xc3\xa5 blunke. Meget inspirert av Godards Til siste \xc3\xa5ndedrag, og stappfull av referanser til deres favorittfilmer (blant annet Lola, The Devil Is a Woman, Bande \xc3\xa0 part)._NEWLINE_L\xc3\xb8gneren var en umiddelbar suksess p\xc3\xa5 finske kinoer, og startet en ny era innenfor finsk film, ledet av de to br\xc3\xb8drene. Karakteren til Aki i L\xc3\xb8gneren het Villealfa (en tiln\xc3\xa6rmet inversjon av Godards Alphaville). Dette navnet ble blivende, og de dannet selskapet Villealfa Filmproductions. Mot slutten av 80-tallet var dette selskapet Finlands tredje st\xc3\xb8rste produksjonsselskap._NEWLINE_Utgivelsen av filmen De arvel\xc3\xb8se (Orig\xc2\xa0: Arvottomat) etablerte det som n\xc3\xa5 kalles \xc2\xabKaurism\xc3\xa4ki-stilen\xc2\xbb. Stilen som de etablerte her ble beskrevet (av Mika selv) som \xc2\xabden melankolske stemningen i en billig kafeteria\xc2\xbb, og ble beskrevet av Helena Yl\xc3\xa4nen som \xc2\xab...en ironisk og filosofisk 'getaway-story' som holder p\xc3\xa5 \xc3\xa5 briste av en skj\xc3\xb8nnhet som eliminerer alt tungsinn og selvmedlinhet\xc2\xbb._NEWLINE_Mot slutten av villealfa-perioden startet begge br\xc3\xb8drene opp egne selskaper for \xc3\xa5 utgi egne filmer. Mika etablerte seg i l\xc3\xb8pet av 90-tallet i Rio de Janeiro, og startet \xc3\xa5 fokusere p\xc3\xa5 internasjonale co-produksjoner._NEWLINE_Hans st\xc3\xb8rste produksjon hittil er komedien LA without a map med David Tennant, July Delpy, Vincent Gallo, Johnny Depp, James Le Gros og Anouk Aimee._NEWLINE_Han jobber for tiden med etterarbeidet i filmen De tre vise menn (2008) (Orig\xc2\xa0: Kolme viisasta miest\xc3\xa4)."